Brain rot

Sa kultura kan internet, an brain rot (o brainrot) nagpapanungod sa maski arin na Internet content na igwa nin maluyang kalidad o value, o an magigin negatibong sikolohiko asin mga kognitibong epektong kawsa kaiyan. Nagpapanungod man an termino sa nganang paggamit kan digital media, urog na sa halipot na porma nin alingan, na kun saen iyan pwedeng maapektuhan an kognitibong salud. Guminikan an termino sa laog kan online cultures kan Henerasyon Alpha asin Henerasyon Z, alagad iyan nagin mainstream.

Nanombrahan an termino bilang Oxford Word of the Year kaidtong 2024, dinaog an iba pang kataga siring kan demure asin romantasy. An saiyang modernong paggamit ilinadawan kan Oxford University Press bilang "the supposed deterioration of a person's mental or intellectual state, especially viewed as the result of overconsumption of material (now particularly online content) considered to be trivial or unchallenging".

Toltolan